Id-Dipartiment tad-Dwana sab 248,800 sigarett bil-kuntrabandu ġol-garaxx ta' klinika medika f'Birkirkara. Dan ġara l-Ħamis li għadda wara sigħat ta' sorveljanza mill-uffiċjali tad-Dwana. 19,600 sigarett instabu ġo armarju ġol-garaxx stess, filwaqt li 229,200 sigarett ittieħdu minn ġo vann li kien se jwassalhom għal ġol-istess armarju. Il-Pulizija tar-Reati Ekonomiċi ssejħu fuq il-post, u arrestaw lil żewġ persuni. Il-vann ġie kkonfiskat flimkien mas-sigaretti. It-taxxa fuq dawn l-oġġetti tammonta għal €4,156 fuq taxxa ta' importazzjoni, €43,505 fuq taxxa tas-sisa u €9,878 bħala VAT, b'total ta' €57,539. Kelliema għal St Anne's Clinic ikkonfermaw ma' Newsbook.com.mt li l-garaxx ma jappartjenix għall-klinika tagħhom. Aqra aktar Id-Dwana taqbad mal-174 miljun sigarett bil-kuntrabandu f'5 snin .td_uid_3_604274073807b_rand.td-a-rec-img{text-align:left}.td_uid_3_604274073807b_rand.td-a-rec-img img{margin:0 auto 0 0}